Singapore (NTB-AFP): Jordskjelvkatastrofen i Japan, uroen i Midtøsten og Nord-Afrika og høye oljepriser har rammet luftfarten hardt, fastslår Det internasjonale luftfartsforbundet (IATA). IATA nedjusterer nå sin resultatprognose for luftfartsindustrien i 2011 til 4 milliarder dollar, tilsvarende 21 milliarder kroner. Prognosen er mer enn halvert sammenlignet med tidligere prognoser fra mars.